Brusel, 13.10.2004 SEK(2004) 1235 v konečnom znení OPRAVNÝ LIST č. 1 K PREDBEŽNÉMU NÁVRHU ROZPOČTU NA ROK 2005 ZVÄZOK 1VŠEOBECNÝ VÝKAZ PRÍJMOVZVÄZOK 4VÝKAZ PRÍJMOV A VÝDAVKOV PODĽA ODDIELOVOddiel III - Komisia (predložená Komisiou) OPRAVNÝ LIST č. 1 K PREDBEŽNÉMU NÁVRHU ROZPOČTU NA ROK 2005 ZVÄZOK 1 VŠEOBECNÝ VÝKAZ PRÍJMOV ZVÄZOK 4 VÝKAZ PRÍJMOV A VÝDAVKOV PODĽA ODDIELOV Oddiel III - Komisia so zreteľom na: - Zmluvu o založení Európskeho spoločenstva a najmä na jej článok 272 - Zmluvu o založení Európskeho spoločenstva pre atómovú energiu a najmä na jej článok 177 - Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1] a najmä na jeho článok 34, Európska komisia týmto rozpočtovému orgánu predkladá opravný list č. 1 k predbežnému návrhu rozpočtu na rok 2005 z dôvodov stanovených v dôvodovej správe. *** OBSAH 1. Úvod 4 2. Výdavková kapitola 7 – Predvstupová stratégia 5 2.1. Finančná podpora na podporu hospodárskeho rozvoja komunity cyperských Turkov 5 2.2. Predvstupová stratégia Chorvátska 7 3. Výdavková kapitola 4 – Vonkajšia činnosť 8 3.1. Vzťahy so západným Balkánom 8 4. Výdavková kapitola 2 - PEACE II 9 5. Výdavková kapitola 5 – Úrad pre publikácie - CORDIS 10 6. Ostatné 13 6.1. Zdravie a ochrana spotrebiteľov (vonkajšia činnosť) 13 6.2. Účasť Švajčiarska na programoch Spoločenstva 13 6.3. Technické opravy 13 Prehľad výdavkových kapitol finančného výhľadu 14 Technická príloha – Právne základy prijaté od predloženia PNR 2005 15 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOV Všeobecný výkaz príjmov a výkaz príjmov a výdavkov podľa oddielov sa zasielajú osobitne prostredníctvom systému SEI-BUD. Ako príklad je priložená jazyková verzia všeobecného výkazu príjmov a výkazu príjmov a výdavkov podľa oddielov ako príloha k rozpočtu. DÔVODOVÁ SPRÁVA 1. Úvod Tento opravný list č. 1 k predbežnému návrhu rozpočtu na rok 2005 zahŕňa nasledujúce prvky: - žiadosť o dodatočné rozpočtové prostriedky v rámci výdavkovej kapitoly 7 finančného výhľadu na financovanie činností podporujúcich hospodársky rozvoj komunity cyperských Turkov - žiadosť o dodatočné rozpočtové prostriedky v rámci výdavkovej kapitoly 7 finančného výhľadu na financovanie predvstupovej stratégie Chorvátska - presunutie rozpočtových prostriedkov, ktoré boli v rámci výdavkovej kapitoly 4 finančného výhľadu ako súčasť programu CARDS pôvodne vyhradené pre Chorvátsko - návrh na predĺženie programu PEACE II na obdobie rokov 2005-2006 a teda zosúladiť ho s ostatnými štrukturálnymi opatreniami - návrh, aby Úrad pre publikácie prevzal činnosti a posty spojené s programom CORDIS (Informačná služba Spoločenstva pre výskum a vývoj), ktoré doteraz patrili do pôsobnosti GR ENTR - vytvorenie nového rozpočtového článku, ktorý by umožnil pristúpenie Európskeho spoločenstva k Medzinárodnému dohovoru na ochranu nových odrôd rastlín (UPOV) - aktualizácia príjmov v súvislosti s pridružením Švajčiarska k uplatňovaniu Schengenskej dohody a systému Eurodac - množstvo technických opráv v poznámkach rozpočtu na zohľadnenie právnych základov prijatých od predloženia predbežného návrhu rozpočtu na rok 2005 (PNR 2005). V PNR 2005 je v rámci výdavkovej kapitoly 7 k dispozícii rozpätie vo výške 1 616 miliónov EUR. Komisia navrhuje, aby sa časť tejto sumy využila na dodatočné viazané rozpočtové prostriedky vo výške 219 miliónov v prospech financovania konkrétneho programu pre komunitu cyperských Turkov (114 miliónov EUR) a predvstupovej stratégie Chorvátska (105 miliónov EUR). Výška nevyhnutných dodatočných výdavkových rozpočtových prostriedkov zodpovedá 45,24 miliónom EUR (26,84 miliónov EUR a 18,4 miliónov EUR). Zaradenie Chorvátska do výdavkovej kapitoly 7 znamená presunutie vyhradených rozpočtových prostriedkov pre túto krajinu do výdavkovej kapitoly 4, čo predstavuje 65 miliónov EUR vo viazaných rozpočtových prostriedkoch a 10 miliónov EUR vo výdavkových rozpočtových prostriedkoch. Komisia navrhuje zmeniť a doplniť zodpovedajúce rozpočtové riadky a odpočítať tieto sumy. To znamená, že je potrebné primerane znížiť sumy požadované v rámci nástroja flexibility. Predĺženie programu PEACE II o ďalšie dva roky si bude v tomto nástroji vyžadovať len zmenu vo viazaných rozpočtových prostriedkoch na rok 2005. Celková suma, ktorá má byť k dispozícii, je 60 miliónov EUR, z toho 36,6 miliónov EUR z Európskeho fondu regionálneho rozvoja (EFRR) a 23,4 miliónov EUR z Európskeho sociálneho fondu (ESF). Toto navýšenie je umožnené vďaka rozpätiu výdavkovej kapitoly 2, ktoré bolo vytvorené kvôli tomu, že Írsko už nebolo oprávnené čerpať prostriedky z Kohézneho fondu. Zámerom Komisie je preto upraviť zodpovedajúce výdavkové podkapitoly v osobitnom návrhu. CORDIS je ako informačná platforma pre výskum a inováciu považovaný za hodnotný doplnok verejných služieb, ktoré už poskytuje Úrad pre publikácie. Príslušné dva útvary sa dohodli na „predbežnom“ znovupridelení programu CORDIS s účinnosťou od 1. mája 2004. Na to, aby mohol byť program CORDIS definitívne zaradený do pôsobnosti Úradu pre publikácie, je potrebné zmeniť organizačnú štruktúru (18 postov) a previesť rozpočtové prostriedky. 2. Výdavková Kapitola 7 – Predvstupová stratégia 2.1. Finančná podpora na podporu hospodárskeho rozvoja komunity cyperských Turkov Žiadosť o dodatočné rozpočtové prostriedky sa opiera o požiadavku Rady z 26. apríla 2004 o implementovanie čiastky vo výške 259 miliónov EUR (vo finančnom výhľade na roky 2004-2006 pôvodne vyčlenenej vo výdavkových kapitolách 1, 2 a 3) v prípade politického urovnania cyperskej otázky v súlade s tabuľkou 1b revidovaného finančného výhľadu[2]. Po pozitívnom hlasovaní komunity cyperských Turkov o návrhu OSN na urovnanie sporu Rada vyzvala na ukončenie izolácie tejto komunity a na uľahčenie opätovného zjednotenia Cypru podporovaním hospodárskeho rozvoja komunity cyperských Turkov. Rada vyzvala Komisiu, aby na tento účel predložila komplexné návrhy riešení s osobitným dôrazom na hospodársku integráciu ostrova a na zlepšenie kontaktu medzi týmito dvoma komunitami a ich kontaktu s EÚ. Dňa 7. júla 2004 Komisia prijala návrh nariadenia Rady o vytvorení nástroja finančnej pomoci na podporu hospodárskeho rozvoja komunity cyperských Turkov[3]. Komisia navrhuje financovať tento špecifický druh dočasnej pomoci v rámci výdavkovej kapitoly 7, keďže: 1) žiadna z existujúcich výdavkových kapitol finančného výhľadu presne nezahŕňa predpokladané výdavky v prospech oblastí členského štátu, kde vláda nevykonáva účinnú kontrolu, a v ktorom je uplatňovanie acquis pozastavené a 2) väčšina opatrení sa bude zameriavať na pomoc pri aproximácii acquis communautaire, podobne ako predvstupové aktivity, ktoré sú financované v rámci výdavkovej kapitoly 7. Celkový navrhovaný rozpočet viazaných rozpočtových prostriedkov tvorí 6 miliónov EUR na rok 2004, 114 miliónov EUR na rok 2005 a 139 miliónov EUR na rok 2006. Predbežný návrh opravného rozpočtu č. 9/2004 ku všeobecnému rozpočtu na rok 2004 si vyžaduje vytvorenie dvoch nových rozpočtových riadkov a vyhradenie 6 miliónov EUR na rok 2004. Komisia v súčasnosti začleňuje tieto nové riadky do PNR 2005 a požaduje dodatočné prostriedky plánované na rok 2005 vo výške 114 miliónov EUR vo viazaných rozpočtových prostriedkoch a 26,84 miliónov EUR vo výdavkových rozpočtových prostriedkoch, v súlade s účtovnou závierkou pripojenou k legislatívnemu návrhu. Prostriedky na rok 2005 budú použité na prípravné práce, ktoré mali začať v roku 2004. Financovať sa budú: projekty definované realizačnými štúdiami v prioritných oblastiach, akými sú životné prostredie, infraštruktúra, poľnohospodárstvo a služby na komunálnej a miestnej úrovni projekty na podporu urovnania sporu medzi týmito dvoma komunitami krátkodobá technická pomoc poskytnutá úradom TAIEX v rámci aproximácie acquis v oblasti vnútorného trhu, colnej únie, daní, energie, životného prostredia, dopravy, poľnohospodárstva, spravodlivosti a vnútorných záležitostí. Týmto opravným listom sa navrhuje vyčleniť pre nové rozpočtové riadky vytvorené opravným rozpočtom č. 9/2004 sumu vo výške 114 miliónov EUR vo viazaných rozpočtových prostriedkoch a 26,84 miliónov EUR vo výdavkových rozpočtových prostriedkoch rozdelených takto: Položka 22 01 04 07 „Finančná pomoc na podporu hospodárskeho rozvoja komunity cyperských Turkov - Výdavky na administratívne riadenie“: 3 640 000 EUR vo viazaných rozpočtových prostriedkoch a výdavkových rozpočtových prostriedkoch. Článok 22 02 11 „Finančná pomoc na podporu hospodárskeho rozvoja komunity cyperských Turkov“: 110 360 000 EUR vo viazaných rozpočtových prostriedkoch a 23 200 000 EUR vo výdavkových rozpočtových prostriedkoch. Rovnako sa navrhuje zmeniť a doplniť poznámky rozpočtu týchto rozpočtových riadkov: Položka 22 01 04 05 „Činnosť Úradu pre výmenu informácií o technickej pomoci (TAIEX) v rámci predvstupových nástrojov - Výdavky na administratívne riadenie“: Vzhľadom na prevádzkové potreby komunity cyperských Turkov musí byť zvýšený horný limit výdavkov na dočasných pomocných zamestnancov pracujúcich v ústredí z 2 200 000 EUR na 2 500 000 EUR. Položka 22 01 04 07 „Finančná pomoc na podporu hospodárskeho rozvoja komunity cyperských Turkov - Výdavky na administratívne riadenie“: Aby mohla Komisia prostriedky priamo implementovať, je potrebné stanoviť výdavky na dočasných pomocných zamestnancov pracujúcich v ústredí s limitom 3 000 000 EUR. Táto nová suma určená pre obmedzený počet pracovníkov ústredia je navrhnutá ako doplnkové opatrenie k správe spisov v ústredí, keďže vzhľadom na špecifickú politickú situáciu na území severného Cypru nie je možné otvoriť delegáciu. Podľa definície ide o opatrenie prechodného a dočasného charakteru, ktoré je spojené najmä s priamym riadením realizácie tohto nového programu. Navrhuje sa doplniť poznámky rozpočtu vytvorené odsekom v opravnom rozpočte č. 9/2004 o pomocných zamestnancoch. Ak sa rozšíri mandát Európskej agentúry pre obnovu (EAO) za účelom realizácie pomoci, potreba týchto pomocných zamestnancov na ústredí sa zníži. Článok 22 02 11 „Finančná pomoc na podporu hospodárskeho rozvoja komunity cyperských Turkov“: Aby sa využila možnosť zaangažovania Európskej agentúry pre obnovu (EAO), v prípade, že Komisia navrhne a legislatívny orgán odsúhlasí rozšírenie mandátu tejto agentúry o implementáciu časti rozpočtových prostriedkov, navrhuje sa doplniť poznámky rozpočtu vytvorené opravným rozpočtom č. 9/2004 odsekom o EAO. 2.2. Predvstupová stratégia Chorvátska Táto zmena a doplnenie PNR 2005 vyplýva z júnového rozhodnutia Európskej rady o prijatí Chorvátska za kandidátsku krajinu na členstvo a o začatí prístupového procesu[4]. Tomuto rozhodnutiu predchádzalo pozitívne stanovisko a odporúčanie Komisie. Európska rada rozhodla zvolať na začiatok roka 2005 bilaterálnu medzivládnu konferenciu za účasti Chorvátska s cieľom začať prístupové rokovania a požiadala Komisiu, aby vypracovala predvstupovú stratégiu, vrátane potrebného finančného nástroja.[5] K tejto požiadavke Komisia pripravila legislatívny návrh na začlenenie Chorvátska medzi príjemcov existujúcich predvstupových nástrojov PHARE, ISPA a SAPARD a navrhuje financovať príslušné predvstupové výdavky v rámci výdavkovej kapitoly 7 finančného výhľadu. Tento návrh o začlenení Chorvátska do výdavkovej kapitoly 7 je v súlade s revíziou finančného výhľadu[6] z 19. mája 2003, podľa ktorého „ Európsky parlament a Rada môžu rozhodnúť na návrh Komisie o začlenení ostatných kandidátskych krajín do výdavkovej kapitoly 7“. V roku 2005 budú dodatočné rozpočtové prostriedky potrebné len pre programy PHARE a ISPA. Vzhľadom na čas, ktorý bude potrebný na zavedenie plne decentralizovaného systému implementácie programu SAPARD do praxe, budú rozpočtové prostriedky pre SAPARD potrebné až v roku 2006. Chorvátsko sa bude naďalej zúčastňovať na regionálnom programe CARDS financovanom v rámci článku 19 07 01, ktorý bol vytvorený na podporu implementácie stabilizačného a asociačného procesu (SAP) v prospech presadzovania stability a mieru v regióne západného Balkánu. Výšku sumy potrebnej pre tieto dva predvstupové nástroje v roku 2005 odhaduje Komisia na 105 miliónov EUR vo viazaných rozpočtových prostriedkoch a 18,4 miliónov EUR vo výdavkových rozpočtových prostriedkoch týkajúcich sa týchto nových záväzkov. Približne 80 miliónov EUR vo viazaných rozpočtových prostriedkoch je požadovaných pre PHARE s cieľom pokračovať v práci začatej v rámci programu CARDS – t.j. presadzovať kodanské politické kritériá, pomáhať Chorvátsku pri aproximácii acquis communautaire, posilňovať administratívne a právne kapacity – a začať s prípravou na štrukturálne fondy po pristúpení. Rozpočtové prostriedky PHARE budú použité na financovanie národného programu pre Chorvátsko v rámci hlavného rozpočtového riadku pre PHARE, takisto na financovanie projektov TAIEX, cezhraničnej spolupráce a horizontálnych programov. V prípade programu ISPA je požadovaných približne 25 miliónov EUR vo viazaných rozpočtových prostriedkoch, ktoré majú byť použité na spolufinancovanie projektov technickej pomoci a infraštruktúry v oblasti dopravy a životného prostredia, a pri príprave na kohézne fondy po pristúpení. Časť týchto rozpočtových prostriedkov sa použije na pokrytie nevyhnutných administratívnych výdavkov spojených s týmito programami. Týmto opravným listom sa teda navrhuje navýšiť príslušné rozpočtové riadky o 105 miliónov EUR vo viazaných rozpočtových prostriedkoch a 18,4 miliónov EUR vo výdavkových rozpočtových prostriedkoch rozdelených takto: Položka 13 01 04 02 „Nástroj pre predvstupové štrukturálne politiky (ISPA) — Výdavky na administratívne riadenie“: 400 000 EUR vo viazaných rozpočtových prostriedkoch a 400 000 EUR vo výdavkových rozpočtových prostriedkoch. Položka 13 05 01 01 „Nástroj pre predvstupové štrukturálne politiky (ISPA)“: 24 600 000 EUR vo viazaných rozpočtových prostriedkoch (žiadne dodatočné výdavkové rozpočtové prostriedky). Položka 22 01 04 01 „Predvstupová pomoc krajinám strednej a východnej Európy - Výdavky na administratívne riadenie“: 2 200 000 EUR vo viazaných rozpočtových prostriedkoch a 2 200 000 EUR vo výdavkových rozpočtových prostriedkoch. Tieto prostriedky sa použijú najmä na pokrytie nákladov na dočasných pomocných zamestnancov delegácií. Položka 22 01 04 05 „Činnosť Úradu pre výmenu informácií o technickej pomoci (TAIEX) v rámci predvstupových nástrojov - Výdavky na administratívne riadenie“: 300 000 EUR vo viazaných rozpočtových prostriedkoch a 300 000 EUR vo výdavkových rozpočtových prostriedkoch. Článok 22 02 01 „Predvstupová pomoc krajinám strednej a východnej Európy“: 60 500 000 EUR vo viazaných rozpočtových prostriedkoch a 12 100 000 EUR vo výdavkových rozpočtových prostriedkoch. Článok 22 02 02 „Cezhraničná spolupráca v strednej a východnej Európe“: 10 000 000 EUR vo viazaných rozpočtových prostriedkoch a 2 000 000 EUR vo výdavkových rozpočtových prostriedkoch. Článok 22 02 06 „Činnosť Úradu pre výmenu informácií o technickej pomoci (TAIEX) v rámci predvstupových nástrojov“: 1 000 000 EUR vo viazaných rozpočtových prostriedkoch a 200 000 EUR vo výdavkových rozpočtových prostriedkoch. Článok 22 02 10 „Predvstupové multinárodné horizontálne programy“: 6 000 000 EUR vo viazaných rozpočtových prostriedkoch a 1 200 000 EUR vo výdavkových rozpočtových prostriedkoch. Takisto sa navrhuje zmeniť a doplniť poznámky rozpočtu k rozpočtovým riadkom 05 05 01, 05 05 01 01, 13 05 01, 13 05 01 01 a 22 02 02 vo vzťahu k ich geografickému pokrytiu. 3. Výdavková Kapitola 4 – Vonkajšia Činnosť 3.1. Vzťahy so západným Balkánom Začlenenie Chorvátska do výdavkovej kapitoly 7 znamená, že sumy, ktoré boli pôvodne vyhradené na pomoc pre túto krajinu v rámci výdavkovej kapitoly 4, musia byť znížené. Komisia navrhla 65 miliónov EUR vo viazaných rozpočtových prostriedkoch a 10 miliónov EUR vo výdavkových rozpočtových prostriedkoch v rámci článku 19 07 01 „Pomoc pre krajiny západného Balkánu“ a položky 19 01 04 08 „Pomoc pre krajiny západného Balkánu - Výdavky na administratívne riadenie“. Preto teraz navrhuje príslušné rozpočtové riadky primerane znížiť. Odpočítaním sumy vo výške 65 miliónov EUR vo viazaných rozpočtových prostriedkoch z výdavkovej kapitoly 4 sa celková výška prostriedkov tejto výdavkovej kapitoly zníži z 5 234 miliónov EUR na 5 169 miliónov EUR. Týmto opravným listom sa preto navrhuje zmeniť a doplniť príslušné rozpočtové riadky, a to odpočítaním nasledujúcich súm: Položka 19 01 04 08 „Pomoc pre krajiny západného Balkánu - Výdavky na administratívne riadenie“: -2 500 000 EUR vo viazaných rozpočtových prostriedkoch a -2 500 000 EUR vo výdavkových rozpočtových prostriedkoch. Článok 19 07 01 „Pomoc pre krajiny západného Balkánu“: -62 500 000 EUR vo viazaných rozpočtových prostriedkoch a -7 500 000 EUR vo výdavkových rozpočtových prostriedkoch. 4. Výdavková Kapitola 2 - PEACE II Konsolidácia mierového procesu v Severnom Írsku, pre ktorý bol program PEACE II rozhodujúcim a originálnym prínosom v období rokov 2000-2004, naďalej zo strany Európskej únie vyžaduje finančnú podporu na zostávajúce obdobie finančného výhľadu rokov 2000-2006. Európska rada na svojom zasadnutí zo 17. a 18. júna 2004 v tejto súvislosti vyzvala Komisiu, aby preskúmala možnosť zosúladenia intervencií programu PEACE II s ostatnými štrukturálnymi opatreniami, ktorých platnosť sa končí v roku 2006, ako aj ich finančnými dôsledkami. Keďže výdavková podkapitola „Štrukturálne fondy“ vo finančnom výhľade má osobitý charakter a v rámci nej neexistuje žiadne rozpätie, dodatočné výdavky v prospech programu PEACE II na obdobie rokov 2005 a 2006 si vyžadujú zvýšenie horného limitu viazaných rozpočtových prostriedkov výdavkovej podkapitoly „Štrukturálne fondy“ o príslušné sumy. Tieto sumy sú stanovené v nariadení Rady č. […] upravujúcom nariadenie ES č. 1260/1999 z 21. júna 1999 o všeobecných ustanoveniach o štrukturálnych fondoch a mali by sa pripočítať k viazaným rozpočtovým prostriedkom, s ktorými sa ráta v rámci výdavkovej kapitoly „Štrukturálne fondy“. V súlade s článkom 2 nariadenia Rady (ES) č. 1164/94, ktorým sa zriaďuje Kohézny fond, urobila Komisia strednodobé prehodnotenie o oprávnení nároku. Toto nariadenie stanovuje, že každý členský štát, ktorého hrubý národný produkt (HNP) na obyvateľa meraného v paritách kúpnej sily prekročí 90% priemeru Spoločenstva, stráca svoj nárok na pomoc z fondu pre nové projekty. Komisia na základe toho vo svojom strednodobom prehodnotení dospela k záveru, že Írsko od roku 2004 už nie je oprávnené čerpať prostriedky z Kohézneho fondu. Finančné dôsledky zo straty tejto oprávnenosti sú vysvetlené v oznámení Komisie Rade a Európskemu parlamentu[7]. Článok 4 toho istého nariadenia stanovuje, že ak niektorý členský štát stratí nárok na pomoc z fondu, zdroje Kohézneho fondu sa náležite znížia. Viazané rozpočtové prostriedky stanovené v rámci výdavkovej podkapitoly „Kohézny fond“ vo výdavkovej kapitole 2 finančného výhľadu by preto mali byť znížené o zodpovedajúce sumy. Na zabezpečenie pokračovania programu PEACE až do konca obdobia platnosti súčasného finančného výhľadu a vzhľadom na stratu oprávnenosti Írska čerpať prostriedky z Kohézneho fondu navrhuje Komisia nasledujúce úpravy: - zvýšiť horný limit viazaných rozpočtových prostriedkov výdavkovej podkapitoly „Štrukturálne fondy“, znížiť ich vo výdavkovej podkapitole „Kohézny fond“ a náležite upraviť horný limit výdavkovej kapitoly 2 „Štrukturálne opatrenia“ na obdobie rokov 2005 a 2006 na ceny z roku 1999 - urobiť technickú úpravu týchto súm na rok 2005 v súlade s vývojom cien a HND (hrubým národným dôchodkom). Pre program PEACE bude v roku 2005 poskytnutá suma v celkovej výške 60 miliónov EUR vo viazaných rozpočtových prostriedkoch. Podľa informácií od národných orgánov, bude príspevok Spoločenstva na tento program zahrnutý výlučne v rámci Európskeho fondu pre regionálny rozvoj a Európskeho sociálneho fondu. Keďže skutočné plánovanie sa ešte neuskutočnilo, rozdelenie celkového príspevku Spoločenstva medzi tieto dva fondy sa vypočítalo podľa existujúceho podielu každého z fondov na sume stanovenej na obdobie rokov 2000 a 2004 (61% pre EFRR a 39% ESF). To predstavuje 36,6 miliónov EUR pre EFRR a 23,4 EUR pre ESF. Na rok 2005 nie sú plánované žiadne nové výdavkové rozpočtové prostriedky, vzhľadom na to, že pri štrukturálnych fondoch uplynie spravidla jeden až viac rokov medzi záväzkom a samotným vyplatením prostriedkov. 5. Výdavková Kapitola 5 – Ú RAD PRE PUBLIKÁCIE - CORDIS Nasledujúci návrh vyplýva z oznámenia K(2003)540 o dlhodobom pôsobení útvarov Komisie v Luxembursku, ktoré bolo prijaté 11. februára 2003. V tomto rozhodnutí Komisia vyzvala Úrad pre publikácie, aby prevzal činnosti a posty spojené s programom CORDIS (Informačná služba Spoločenstva pre výskum a vývoj), ktoré doteraz patrili do pôsobnosti GR ENTR. CORDIS je publikačná služba spojená s výskumným programom, ktorá na svojej internetovej stránke uverejňuje najnovšie informácie o verejných súťažiach, programoch a existujúcich štúdiách. V rámci skupiny „CORDIS focus“ sú uverejňované štyri produkty, a to „CORDIS focus Newsletter“ (spravodajský bulletin), „CORDIS focus - prílohy“ (tematická príloha), „CORDIS focus - výsledky RTD“ (príloha) a „príloha CORDIS focus - malé a stredné podniky (MSP)“. CORDIS je ako informačná platforma pre výskum a inováciu považovaný za hodnotný doplnok verejných služieb, ktoré už poskytuje Úrad pre publikácie. Príslušné dva útvary sa dohodli na „predbežnom“ znovupridelení programu CORDIS s účinnosťou od 1. mája 2004. Úradu pre publikácie následkom toho poskytlo GR ENTR potrebný personál a subdelegovalo mu právomoc vykonávať rozpočet programu CORDIS do konca roka 2004. Definitívne začlenenie CORDIS-u však vyžaduje zmeny a doplnenia predbežného návrhu rozpočtu na rok 2005, a síce zmeny v organizačnej štruktúre, a takisto sa v rámci nich počíta s prevedením rozpočtových prostriedkov. Oddelenie CORDIS-u zahŕňa v súčasnosti 18 postov, ktorých odmeňovanie je financované z prevádzkových rozpočtových prostriedkov Komisie. Z týchto 18-tich postov, ktoré majú byť preložené, je 11 obsadených a 7 voľných. Navrhuje sa začleniť týchto 18 postov do organizačnej štruktúry Úradu pre publikácie podľa uvedenej tabuľky. Ďalej sa navrhuje previesť rozpočtové prostriedky vo výške 1 965 600 z rozpočtu Komisie na rok 2005 do rozpočtu Úradu pre publikácie na rok 2005. Platy boli prepočítané na základe momentálneho obsadenia postov. Ďalšími hlavnými rozdielmi v porovnaní s PNR 2005 je prehodnotenie sumy určenej na služobné cesty a stretnutia smerom hore a úprava nákladov na budovy a súvisiace výdavky smerom dole. Návrh na zmenu organizačnej štruktúry Úradu pre publikácie Kategória a trieda | PNR 2005 | Opravný list 1/2005 | Výsledok | Stále | Úprava | Stále | posty | + (*) | posty | A*16 | 1 | 1 | A*15 | 3 | 3 | A*14 | 8 | 8 | A*13 | 1 | 1 | A*12 | 5 | 3 | 8 | A*11 | 13 | 13 | A*10 | 10 | 2 | 12 | A*9 | 4 | 4 | A*8 | 18 | 1 | 19 | A*7 | A*6 | 3 | 3 | A*5 | 8 | 8 | SPOLU | 74 | 6 | 80 | B*11 | 3 | 3 | B*10 | 43 | 2 | 45 | B*9 | 4 | 4 | B*8 | 46 | 46 | B*7 | 66 | 1 | 67 | B*6 | 50 | 50 | B*5 | 32 | 1 | 33 | B*4 | B*3 | 81 | 81 | SPOLU | 325 | 4 | 329 | C*7 | 2 | 2 | C*6 | 46 | 2 | 48 | C*5 | 38 | 1 | 39 | C*4 | 41 | 2 | 43 | C*3 | 40 | 2 | 42 | C*2 | 30 | 1 | 31 | C*1 | SPOLU | 197 | 8 | 205 | D*5 | 1 | 1 | D*4 | 11 | 11 | D*3 | 8 | 8 | D*2 | 1 | 1 | D*1 | - | - | SPOLU | 21 | - | 21 | Celkovo spolu | 617 | 18 | 635 | (*) Administratívne posty, ktoré budú prenesené z organizačnej štruktúry Komisie 6. OSTATNÉ 6.1. Zdravie a ochrana spotrebiteľov (vonkajšia činnosť) Komisia navrhuje zmeniť a doplniť PNR 2005 vytvorením nového rozpočtového článku 17 04 09 Medzinárodné záležitosti v oblasti bezpečnosti potravín, zdravia zvierat, starostlivosti o zvieratá a zdravia rastlín. Cieľom je umožniť prístup Európskeho spoločenstva k Medzinárodnému dohovoru na ochranu nových odrôd rastlín (UPOV) zmenenému a doplnenému 19. marca 1991 v Ženeve, a podporiť tak využitie systému Spoločenstva na ochranu odrôd rastlín, ktorý existuje spolu s vnútroštátnymi systémami na ochranu rôznorodosti rastlín. Finančný príspevok ES na tento medzinárodný dohovor ešte nie je presne stanovený, a preto sa pre výdavkové a viazané rozpočtové prostriedky navrhuje uviesť „p.m.“. Očakáva sa však, že príspevok v roku 2005 neprekročí 200 000 EUR a počas roka by teda mohol byť financovaný prevodom. 6.2. Účasť Švajčiarska na programoch Spoločenstva Príspevky súvisiace so Schengenským acquis Podľa návrhov, ktoré Komisia predloží Rade, prispeje Švajčiarsko na náklady spojené s vykonávaním Schengenskej dohody a centrálnym oddelením Eurodac. Tieto návrhy sa týkajú dohody Európskej únie, Európskeho spoločenstva a Švajčiarskej konfederácie o pridružení posledne menovaného k implementácii, uplatňovaniu a rozvoji Schengenského acquis, ako aj dohody Európskeho spoločenstva so Švajčiarskom o kritériách a mechanizmoch na stanovenie zodpovednosti štátu za preskúmanie žiadosti o azyl podanej v členskom štáte alebo vo Švajčiarsku. Preto sa navrhuje rozšíriť oblasť pôsobnosti príjmových položiek 6312 a 6313, aby sa príspevky zaplatené Švajčiarskom v rámci jeho účasti na Schengenskom acquis mohli zaznamenávať. Ostatné Rovnako je potrebné aktualizovať poznámky rozpočtu vzhľadom na príspevok Švajčiarska na Európsku environmentálnu agentúru a na program MEDIA. 6.3. Technické opravy Z dôvodu prijatia právnych základov je od predloženia PNR 2005 potrebné urobiť v poznámkach rozpočtu množstvo technických zmien, ktoré sú uvedené v technickej prílohe k tejto dôvodovej správe. PREHľAD VÝDAVKOVÝCH KAPITOL FINANČNÉHO VÝHĽADU Finančný výhľad Výdavková kapitola/podkapitola | Finančný výhľad na rok 2005 | PNR 2005 | Predbežný návrh opravného listu 1/2005 | PNR 2005 + Predbežný návrh opravného listu 1/2005 | |Viazané RP |Výdavkové RP |Viazané RP |Výdavkové RP |Viazané RP |Výdavkové RP |Viazané RP |Výdavkové RP | |1. POĽNOHOSPODÁRSTVO | | | | | | | | | |- poľnohospodárske výdavky |44 598 000 000 | |43 834 450 000 |43 834 450 000 | | |43 834 450 000 |43 834 450 000 | |- rozvoj vidieka a sprievodné opatrenia |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Spolu |51 439 000 000 | |50 675 450 000 |50 113 850 000 | | |50 675 450 000 |50 113 850 000 | | Rozpätie | | |763 550 000 | | | |763 550 000 | | | 2. ŠTRUKTURÁLNE OPATRENIA | | | | | | | | | |- štrukturálne fondy |37 247 000 000 | |37 246 564 455 |32 390 527 704 |+60 000 000 | |37 306 564 455 |32 390 527 704 | |- Kohézny fond |5 194 000 000 | |5 131 932 989 |3 005 500 000 | | |5 131 932 989 |3 005 500 000 | |Spolu |42 441 000 000 | |42 378 497 444 |35 396 027 704 |+60 000 000 | |42 438 497 444 |35 396 027 704 | | Rozpätie | | |62 502 556 | | | |2 502 556 | | | 3. VNÚTORNÉ POLITIKY |9 012 000 000 | |8 958 583 120 |7 728 621 139 | | |8 958 583 120 |7 728 621 139 | | Rozpätie | | |53 416 880 | | | |53 416 880 | | | 4. VONKAJŠIA ČINNOSŤ |5 119 000 000 | |5 234 000 000 |5 010 179 000 |-65 000 000 |-10 000 000 |5 169 000 000 |5 000 179 000 | | Rozpätie | | |-115 000 000 | | | |-50 000 000 | | | 5. ADMINISTRATÍVA |6 360 000 000 | |6 360 000 000 |6 360 000 000 | | |6 360 000 000 |6 360 000 000 | | Rozpätie | | |0 | | | |0 | | | 6. REZERVY | | | | | | | | | |- záručná rezerva |223 000 000 | |223 000 000 |223 000 000 | | |223 000 000 |223 000 000 | |- rezerva na núdzovú pomoc |223 000 000 | |223 000 000 |223 000 000 | | |223 000 000 |223 000 000 | |Spolu |446 000 000 | |446 000 000 |446 000 000 | | |446 000 000 |446 000 000 | | Rozpätie | | |0 | | | |0 | | | 7. PREDVSTUPOVÁ STRATÉGIA |3 472 000 000 | |1 856 000 000 |3 179 850 000 |+219 000 000 |+45 240 000 |2 075 000 000 |3 225 090 000 | | Rozpätie | | | 1 616 000 000 | | | | 1 397 000 000 | | |8. NÁHRADY |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Rozpätie | | | 11 004 | | | | 11 004 | | | SPOLU |119 594 000 000 |114 235 000 000 |117 213 519 560 |109 539 516 839 |+214 000 000 |+35 240 000 |117 427 519 560 |109 574 756 839 | | Rozpätie | | |2 380 480 440 |4 695 483 161 | | |2 166 480 440 |4 660 243 161 | | Technická príloha – Právne základy prijaté od predloženia PNR 2005 01 03 02 02 Makroekonomická pomoc krajinám západného Balkánu, ktorých sa netýka predvstupová stratégia „Návrh rozhodnutia Rady... Albánsko...“ sa nahradí takto: „Rozhodnutie Rady 2004/580/ES z 29. apríla 2004 o poskytnutí makrofinančnej pomoci Albánsku a o zrušení rozhodnutia 1999/282/ES“ (Ú. v. EÚ L 261, 6.8.2004, s. 116) 01 04 01 07 Záruka Európskeho spoločenstva za pôžičkové programy, na ktoré Spoločenstvo uzavrelo zmluvy s cieľom poskytnúť finančnú podporu krajinám západného Balkánu „Návrh rozhodnutia Rady... Albánsko...“ sa nahradí takto: „Rozhodnutie Rady 2004/580/ES z 29. apríla 2004 o poskytnutí makrofinančnej pomoci Albánsku a o zrušení rozhodnutia 1999/282/ES“ (Ú. v. EÚ L 261, 6.8.2004, s. 116) 02 02 04 01 Paneurópske e-government služby pre verejnú správu, podnikateľské subjekty a občanov (IDABC) Rozhodnutie Európskeho parlamentu a Rady 2004/387/ES z 21. apríla 2004 o interoperabilnom poskytovaní paneurópskych e-government služieb pre verejnú správu, podnikateľské subjekty a občanov (IDABC) (Ú. v. EÚ L 181, 18.5.2004, s. 25) 02 49 04 05 Siete pre elektronickú výmenu údajov medzi verejnými správami (IDA) - Výdavky na administratívne riadenie (zmena poznámky týkajúcej sa právneho základu) pozri položku 02 02 04 01 05 08 02 Prieskum štruktúry poľnohospodárskych podnikov Nariadenie Európskeho Parlamentu a Rady (ES) č. 1435/2004 z 22. júna 2004, ktorým sa z dôvodu rozšírenia mení a dopĺňa nariadenie Rady (EHS) č. 571/88 o organizovaní prieskumu štruktúry poľnohospodárskych podnikov v spoločenstve (Ú. v. EÚ L 268, 16.8.2004, s. 1) 06 02 08 01 Európska železničná agentúra pre bezpečnosť a interoperabilitu - Dotácia v rámci hláv 1 a 2 06 02 08 02 Európska železničná agentúra pre bezpečnosť a interoperabilitu - Dotácia v rámci hlavy 3 Nariadenie (ES) Európskeho parlamentu a Rady č. 884/2004 z 29. apríla 2004, ktorým sa ustanovuje Európska železničná agentúra (nariadenie o agentúre) (Ú. v. EÚ L 164, 30.4.2004, s. 1) a jeho korigendum (Ú. v. EÚ L 220, 21.6.2004, s. 3) 06 02 09 01 Dozorný orgán pre program Galileo - Dotácia v rámci hláv 1 a 2 06 02 09 02 Dozorný orgán pre program Galileo - Dotácia v rámci hlavy 3 Nariadenie Rady (ES) č. 1321/2004 z 12. júla 2004 o štruktúrach pre správu európskych satelitných rádionavigačných programov (Ú. v. EÚ L 246, 20.7.2004, s. 1) 06 03 01 Finančná podpora na projekty spoločného záujmu transeurópskej dopravnej siete Rozhodnutie Európskeho parlamentu a Rady č. 884/2004/ES z 29. apríla 2004, ktorým sa mení a dopĺňa rozhodnutie 1692/96/ES o základných usmerneniach Spoločenstva pre rozvoj transeurópskej dopravnej siete a jeho korigendum (Ú. v. EÚ L 201, 7.6.2004, s. 1) 07 01 04 04 Akčný program Spoločenstva v oblasti civilnej ochrany — Výdavky na administratívne riadenie (zmena poznámky týkajúcej sa právneho základu) pozri položku 07 03 06 01 07 03 03 LIFE III (Finančný nástroj pre životné prostredie - 2000 až 2006) - Projekty na území Spoločenstva — Časť I (ochrana prírody) 07 03 04 LIFE III (Finančný nástroj pre životné prostredie - 2000 až 2006) - Projekty na území Spoločenstva — Časť II (ochrana životného prostredia) (v poznámke týkajúcej sa právneho základu je zmena dátumu návrhu nariadenia Európskeho parlamentu a Rady) Návrh nariadenia Európskeho parlamentu a Rady predložený Komisiou dňa 7. novembra 2003, ktorým sa mení a dopĺňa nariadenie (ES) č. 1655/2000 o finančnom nástroji pre životné prostredie (LIFE) (KOM(2003) 667 v konečnom znení). 10 05 01 Vyraďovanie jadrových zariadení a nakladanie s odpadom Oznámenie Komisie Rade a Európskemu parlamentu z 19. mája 2004 o vyraďovaní jadrových zariadení a nakladaní s odpadom – Jadrové záväzky vyplývajúce z činnosti Spoločného výskumného centra vykonávanej v rámci Zmluvy o Euratome (SEK(2004) 621 v konečnom znení). 11 01 04 02 Posilnenie dialógu s odvetvím rybného hospodárstva a so subjektami ovplyvnenými Spoločnou politikou rybného hospodárstva — Výdavky na administratívne riadenie 11 04 01 Posilnenie dialógu s odvetvím rybného hospodárstva a so subjektami ovplyvnenými Spoločnou politikou rybného hospodárstva Rozhodnutie Rady z 19. júla 2004 o zriadení regionálnych poradných rád v rámci Spoločnej politiky rybného hospodárstva (Ú. v. EÚ L 256, 3.8.2004, s. 17) 11 07 02 Finančný príspevok členským štátom na výdavky v oblasti kontroly Rozhodnutie Rady 2004/465/ES z 29.4.2004 o finančnom príspevku Spoločenstva na programy kontroly rybolovu členských štátov (Ú. v. EÚ L 157, 30.4.2004, s. 114) 18 08 03 Vízový informačný systém (VIS) Rozhodnutie Rady 2004/512/ES z 8. júna 2004, ktorým sa vytvára vízový informačný systém (VIS) (Ú. v. EÚ L 213, 15.6.2004, s. 5) 17 03 03 01 Európske stredisko na prevenciu a kontrolu chorôb – Dotácia v rámci hláv 1 a 2 Nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske stredisko na prevenciu a kontrolu chorôb (Ú. v. EÚ L 142, 30.4.2004, s. 1) 17 03 03 02 Európske stredisko na prevenciu a kontrolu chorôb – Dotácia v rámci hlavy 3 Nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske stredisko na prevenciu a kontrolu chorôb (Ú. v. EÚ L 142, 30.4.2004, s. 1) 21 02 06 Zahrnutie problematiky rovnosti pohlaví do rozvojovej spolupráce Súčasné znenie textu PNR 2005 ("Návrh nariadenia …o podporovaní rovnosti pohlaví … (KOM(2003) 465 v konečnom znení)" sa nahradí takto: Nariadenie Európskeho parlamentu a Rady (ES) č. 806/2004 z 21. apríla 2004 o podporovaní rovnosti pohlaví v rámci rozvojovej spolupráce (Ú. v. EÚ L 143, 30.4.2004, s. 40). 03 03 01 Sprievodné opatrenia k reforme fúzií, protitrustových opatrení, liberalizácie trhu a činnosti v oblasti kartelov 31 02 41 01 Diferencované rozpočtové prostriedky (nepovinné výdavky) (vypustenie článku 03 03 01 (bod 1) a úprava celkovej sumy) [1] Ú. v. ES. L 248, 16.9.2002, s. 1. [2] Rozhodnutie Európskeho parlamentu a Rady 2003/430/ES z 19. mája 2003 o revízii finančnej vyhliadky. [3] KOM(2004) 465 zo 7. júla 2004. [4] Závery Európskej rady zo 17. a 18. júna 2004, bod 31. [5] Závery Európskej rady zo 17. a 18. júna 2004, bod 34. [6] Rozhodnutie Európskeho parlamentu a Rady 2003/430/ES z 19. mája 2003 o revízii finančnej vyhliadky, príloha II - Vyhlásenie k článku 32 a k prílohe XV k Zmluve o pristúpení. [7] KOM(2004) 191 konečná verzia, 24.3.2004: oznámenie Komisie Rade a Európskemu parlamentu o výsledkoch strednodobého prehodnotenia o oprávnenosti nároku v súlade s článkom 2 nariadenia Rady (ES) č. 1164/94, ktorým sa zriaďuje Kohézny fond.